sv fr cs da da fr he en da da it de da da da nb da sv da da da da da da da nb hu en en da fy en fi nb da da de de nb da sv de nb da sv da nb da sv de nb da sv da nb da sv de nb da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I går havde jeg en eftermiddagsaftale med Malou, hvilket som regel indebærer te og kage. Jeg havde af uvisse årsager en ubændig lyst til blåmuslinger, så jeg spurgte klidmosteren om hun var med på et smut i Metro, og deling af 1 kilo af sådan nogle fætre. Heldigvis sagde hun ja, så afsted kørte vi. Vi fik indkøbt de største muslinger fra Rømø jeg nogensinde har set, og de blev tilberedt sådan her.
Som regel beregner man 1 kilo til hovedret til to personer, men disse muslinger var så enorme at vi kun spiste lidt over halvdelen. Jeg pillede resten ud af skallerne og lavede dem til frokost i dag.
Denne måde at lave muslinger på er meget nem, og kan bruges både som en let forret, en del af en tapasmenu eller som frokost. Man kan servere mayonnaise til, eller en sauce tartare, som var mit valg i dag. Normalt er basen her mayonnaise eller fed cremefraiche, men jeg havde kun flødeost i køleskabet, så det blev udgangspunktet – og lækkert var det.
Selvom man er muslingeskeptiker, vil jeg vove den påstand at disse falder i de flestes smag; sprøde, lune og med en fin smag af karry.
Jeg har afstemt opskriften med muslinger i normal størrelse, jeg havde kun 14 gigantiske muslinger, men kunne ikke spise op…
Karrymuslinger med tartarsauce (forret til 2 pers)
3 tsk flødeost eller mayonnaise
Start med tartarsaucen: Bland flødeost med sennep og sirup. Hak cornichon og kapers fint og bland dem i saucen. Smag på saucen og tilsæt evt. lidt peber eller salt.
Tjek at der ikke er skæg i muslinger, og husk at fjerne “stolen” (det runde stykke brusk som holder muslingen på plads i skallen). Bland mel og karry, og vend muslingerne heri. Kom olien i en lille gryde og varm den op til den syder om enden af en tændstik (ca 170 grader). Steg muslingerne heri til de tager lidt farve og bliver sprøde. Lad dem afdryppe på et stykke køkkenrulle og server straks med tartarsaucen.
9. marts 2013 kl. 21:24
Oh la la……det ser bare pragtfulde ud. Skulle hilse fra Max og sige at han er MEGET misundelig 🙂
9. marts 2013 kl. 21:31
Han kunne da også være blevet mæt af de basser – og de var om muligt endnu bedre i dag end i går 🙂
10. marts 2013 kl. 8:49
Øj Signe, det er da en kæk måde at få muslinger på – det har jeg ikke set før! Sådan en lille basse kunne jeg da godt sætte tænderne i 🙂
10. marts 2013 kl. 11:09
Det er en meget delikat måde at få muslinger på. Vi lavede det til GourmetGirafferne engang, som en del af en større tapasmenu (hvor alt for meget var friturestegt…).
15. marts 2013 kl. 14:21
Det er da en interessant måde at tilberede blåmuslinger på. Da jeg først så billedet, troede jeg det var vanilleis du serverede til 🙂
15. marts 2013 kl. 15:20
Jeg tænkte faktisk også desserttanken, da jeg ordnede billederne 🙂 Tror man ville blive skuffet, hvis man fik serveret kage med tartarsauce…
Sprøde blæksprutteringe | Signes Mad siger:
17. februar 2015 kl. 17:39
[…] udi blæksprutter er disse nemme at gå til, og langt de fleste kan lide dem. Man kan lave en tartarsauce til, men jeg kan egentlig bedst lide dem blot med lidt friskpresset citron; så får man ligesom den […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.